O înregistrare arată cum KGB-ul din Belarus își planifică asasinatele în Europa. Moartea unui jurnalist, descrisă cu exactitate cu patru ani înainte să aibă loc.
Luni, site-ul de știri EUobserver a publicat un fișier audio al unei conversații din 2012, în care liderul de atunci al KGB-ului din Belarus poate fi auzit plănuind asasinarea unor disidenți în Germania. Vadim Zaițev invocă presiuni din partea lui Alexander Lukașenko, președintele Belarusului. Zaițev a fost auzit vorbind și despre moartea cunoscutului jurnalist Pavel Șeremet, care a fost omorât în 2016 într-un atentat cu o mașină-capcană în Ucraina.
Site-ul de știri EUobserver a publicat săptămâna aceasta o înregistrare audio din 2012, în care se poate auzi cum șeful KGB-ului din Belarus a plănuit asasinarea a trei disidenți din Belarus în Germania, informează Business Insider."E important pentru mine ca nimeni să nu se gândească la KGB"În materialul audio, Vadim Zaițev cere actualizări privind operațiunile de asasinare a trei ținte disidente din Germania, invocând în același timp presiuni din partea lui Lukașenko. Zaițev era la acea vreme șeful serviciului de informații din Belarus, care este încă cunoscut prin denumirea KGB, din perioada sovietică."Președintele așteaptă aceste operațiuni", declară Vadim Zaițev unui grup de agenți specializați din divizia de operațiuni speciale a KGB, cunoscută sub numele de Alpha Group. "E important pentru mine ca nimeni să nu se gândească la KGB", adaugă Zaitsev.Întâlnirea din 11 aprilie 2012 a inclus discuții despre planificarea asasinării a trei disidenți din Belarus, care trăiau în Germania – Oleg Alkaev, Vladimir Borodach și Viaceslav Dudkin – care fuseseră membri ai serviciilor militare sau de informații ale țării."E clar cum am putea să înecăm sau să împușcăm pe cineva. Asta e clar. Dar cum să inițiem o explozie întâmplătoare, să înceapă incendierea și să nu lase urme, crimă, și lucruri de genul ăsta – acest lucru este neclar", spune Zaițev.Despre niciunul dintre cei trei disidenți nu se știa anterior că era vizat. Toți trei sunt acum în viață. Un reprezentant al serviciilor olandeze de informații a declarat pentru Insider că este posibil ca SUA să fi avut deja o astfel de înregistrare și să o fi transmis Germaniei, care apoi a împiedicat aceste atentate."Dacă un site de știri are transcrierea unei convorbiri a șefului KGB-ului și așa mai departe și șobolanul ăsta nenorocit va fi făcut bucățele – picioarele într-o direcție, brațele în altă direcție", a spus Zaitsev, potrivit EUobserver.Tot Zaițev este cel care a dat ordin ca Pavel Șeremet să fie pus sub supraveghere atentă de către KGB. Rapoartele acestor operațiuni au fost și ele făcute publice, alături de fișierul audio.Potrivit Reuters, poliția ucraineană a dat o declarație luni – în aceeași zi în care EUobserver a publicat înregistrarea lui Zaițev – în care spunea că va examina documente și înregistrări audio din 2012, în ancheta despre uciderea lui Pavel Șeremet.Aceste dezvăluiri îl vor izola probabil și mai mult pe Aleksandr Lukaşenko, care a fost izolat politic și diplomatic de UE după alegerile prezidențiale criticate profund anul trecut.